Държавен вестник, бр. 38, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 38
Периодичност на декларирането
Чл. 4. (1) Декларирането на доходите и иму-
ществото от лицата по чл. 2, ал. 1 се извърш-
ва при встъпването им в длъжност и ежегод-
но най-късно до 31 май за предходната кален-
дарна година, както и при освобождаването
им по декларации-образци, утвърдени от ми-
нистъра на финансите.
(2) При деклариране на имуществото по
чл. 3, ал. 1, т. 1, 2, 3 и 4, ако то е придобито по
време на заеманата длъжност по чл. 2, ал. 1,
се посочват също правните основания и про-
изходът на средствата, с които е станало при-
добиването им.
Отговорен орган
Чл. 5. (1) Публичният регистър за лицата по
чл. 2, ал. 1 се създава при председателя на Смет-
ната палата.
(2) Декларациите се съхраняват за период 10
години.
(3) Лицата по чл. 2, ал. 1 заедно с деклараци-
ята по чл. 3 предоставят и копие от подадената
от тях декларация по Закона за облагане на
доходите на физическите лица.
Обществен достъп до декларациите
Чл. 6. (1) Достъп до данните от публичния
регистър имат органите, оправомощени по дру-
ги закони да получават информация, ръководи-
телите на учреждения, в състава на които вли-
зат лицата по чл. 2, ал. 1, и средствата за масово
осведомяване чрез техните ръководства.
(2) Исканията за данни от публичния регис-
тър се правят в писмена форма до председателя
на Сметната палата, който има задължение да
даде съответната информация най-късно в ме-
сечен срок от постъпване на искането.
(3) Всяко лице от посочените в чл. 2, ал. 1
има право на непосредствен достъп до регистъ-
ра по чл. 5 относно личните си декларации.
(4) Всяка година между 1 октомври и 1 ноем-
ври председателят на Сметната палата оглася-
ва имената на задължените длъжностни лица,
които не са подали изискваните декларации по
този закон, чрез бюлетин, който се обнародва в
средствата за масово осведомяване.
Заключителни разпоредби
§ 1. Министърът на финансите в срок до
30 юни 2000 г. утвърждава декларации-образ-
ци по чл. 4.
§ 2. Срокът по чл. 4, ал. 1 за 1999 г. е до 30 сеп-
тември 2000 г.
§ 3. Изпълнението на този закон се възлага
на председателя на Сметната палата.
Законът е приет от ХХХVIII Народно съб-
рание на 26 април 2000 г. и е подпечатан с офи-
циалния печат на Народното събрание.
Председател на Народното събрание:
Йордан Соколов
23743
УКАЗ № 134
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение на Закона за съдебната
власт, приет от ХХХVIII Народно събрание на
27 април 2000 г.
Издаден в София на 2 май 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за изменение на Закона за съдебната власт
(обн., ДВ, бр. 59 от 1994 г., бр. 78 от 1994 г.—
Решение № 8 на Конституционния съд от
1994 г., бр. 87 от 1994 г.—Решение № 9 на Кон-
ституционния съд от 1994 г., бр. 93 от 1995 г.—
Решение № 17 на Конституционния съд от
1995 г.; изм., бр. 64 от 1996 г., бр. 96 от 1996 г.—
Решение № 19 на Конституционния съд от
1996 г., изм., бр. 104 и 110 от 1996 г., бр. 58,
122 и 124 от 1997 г., бр. 11 и 133 от 1998 г.; бр. 6
от 1999 г.—Решение № 1 на Конституционния
съд от 1999 г.)
§ 1. В чл. 171, ал. 1 т. 1 се изменя така:
“1. председателя на Върховния касационен
съд—за съдиите от този съд и от апелативни-
те съдилища; председателя на Върховния ад-
министративен съд—за съдиите от този съд;
главния прокурор—за всички прокурори и сле-
дователи;”.
Преходни и заключителни разпоредби
§ 2. Образуваните дисциплинарни произ-
водства по досегашния ред се прекратяват,
освен ако в 15-дневен срок от влизане в сила
на този закон не се направи изрично искане
за тяхното продължаване от съответния ръ-
ководител.
§ 3. Навсякъде в закона думите “Минис-
терството на правосъдието и правната евро-
интеграция”, “Министерство на правосъдие-
то и правната евроинтеграция”, “министърът
на правосъдието и правната евроинтеграция”
и “министъра на правосъдието и правната ев-
роинтеграция” се заменят съответно с “Ми-
нистерството на правосъдието”, “Министерс-
тво на правосъдието”, “министърът на право-
съдието” и “министъра на правосъдието”.
Законът е приет от ХХХVIII Народно съб-
рание на 27 април 2000 г. и е подпечатан с офи-
циалния печат на Народното събрание.
Председател на Народното събрание:
Йордан Соколов
23742